पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। एमबी अस्पताल में ठेका प्रथा के खिलाफ 450 ठेका कर्मचारियों ने गुरुवार को भी धरना प्रदर्शन जारी रखी। ठेका श्रमिक संयुक्त संघर्ष समिति के बैनर तले सभी कर्मचारियों ने सुबह 7 से 9 बजे तक कार्य बहिष्कार किया।
ठेका श्रमिकों के समर्थन में अस्पताल में कार्यरत कम्प्यूटर कर्मियों ने भी गुरुवार को काली पट्टी बांध कर कार्य किया। बताया गया कि ये कर्मचारी 11 जून तक काली पट्टी बांध कर समर्थन देंगे।
इधर, धरना स्थल पर सभा में इंटक के राष्ट्रीय सचिव ने जगदीश राज श्रीमाली ने कहा कि उन्होंने राज्य सरकार से स्थायी नियुक्ति व फिक्स वेतन की मांग की है। संघ के गोपाल नागर ने कहा कि अस्पताल में कार्यरत ठेका श्रमिकों को प्राथमिकता देनी चाहिए। सभा को राजेश चौहान, दिनेश गुस्सर, अशोक कल्याणा ने भी संबोधित किया। इधर, संघ के प्रभुलाल डांगी ने बताया कि मांगें नहीं माने जाने पर ठेका कर्मचारी सोमवार से बेमियादी हड़ताल पर चले जाएंगे।
रेडियोग्राफर्स ने सांसद को ज्ञापन दिया
हड़ताल कर रहे एमबी अस्पताल के रेडियोग्राफरों ने गुरुवार को सांसद रघुवीर सिंह मीणा को मुख्यमंत्री के नाम ज्ञापन सौंपा। इसमें इस वर्ग की मांगों और अनदेखी पर रोष का जिक्र था।सांसद ने मुख्यमंत्री से वार्ता कर सकारात्मक निर्णय के लिए आश्वस्त किया। इसके बाद हुई सभा में ओम प्रकाश शर्मा ने कहा कि सरकार ने मांगें नहीं मानी तो आंदोलन को उग्र किया जाएगा। इसके लिए इमरजेंसी में सेवाएं दे रहे रेडियोग्राफर्स को भी हड़ताल में शामिल किया जाएगा। ऐसे में रोगियों को होने वाली परेशानियों की जिम्मेदारी सरकार की होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn